གཞིས་ལུས་རྒྱ་ཆེའི་མི་མང་གི་ཞུམ་པ་མེད་པའི་སྙིང་སྟོབས་དང་།རིགས་ཞེན་གྱི་ལྷག་བསམ་རྣམ་པར་དཀར་བའི་ངང་རྒྱ་གཞུང་ལ་ངོ་རྒོལ་གནང་བའི་མངོན་འདོད་འགྲུབ་ཐབས་དང་།གནས་སྐབས་དཀའ་སེལ་བཅས་པར་བོད་མི་མང་སྤྱི་འཐུས་ལྷན་ཚོགས་ནས་རྒྱལ་སྤྱིའི་སྲིད་གཞུང་ཁག་དང།གྲོས་ཚོགས་ཁགགནད་ཡོད་མི་སྣ།གསར་འགྱུར་བརྒྱུད་ལམ་ཁགམང་ཚོགས་དང་བཅས་པར་ཞུ་སྐུལ་གྱི་ལས་འགུལ་རབས་དང་རིམ་པ་སྤེལ་དང་སྤེལ་མུས་དང།རྒྱལ་སྤྱིའི་ཁྱོན་ནས་ཀྱང་ཐུགས་སྣང་དང་།ཐུགས་འཁུར།གདུང་སེམས་མཉམ་བསྐྱེད་ཀྱི་རྒྱབ་སྐྱོར་བཅས་གནང་དང་གནང་བཞིན་ཡོད།ང་ཚོས་གོ་སྐབས་འདི་བརྒྱུད་ནས་ང་ཚོར་རྒྱབ་སྐྱོར་གནང་མཁན་ཚང་མར་ཐུགས་རྗེ་ཆེ་ཞེས་ཞུ་རྒྱུ་དང་ཆབས་ཅིག་འབྱུང་འགྱུར་ཡང་སྔར་ལྷག་རྒྱབ་སྐྱོར་ཡོང་བའི་རེ་འདུན་ཤུགས་ཆེ་ཞུ་རྒྱུ་ཡིན།